Burjassot ofereix quatre places vacants de venda no sedentària per al mercat ambulant dels dimecres
2025-07-24

L’Ajuntament de Burjassot, a través de la Regidoria de Comerç i Mercats dirigida per Rosa Coca, ha fet públiques les bases de la convocatòria de quatre places vacants en el mercat extraordinari dels dimecres.

Les bases, que poden consultar-se en aquest ENLLAÇ, arrepleguen que el termini de presentació de sol·licituds estarà obert fins al 24 de març, per via telemàtica a través de la Seu Electrònica de l’Ajuntament. A aquestes sol·licituds caldrà adjuntar, a més de la documentació assenyalada en les bases, el model normalitzat d’instància.

Dins dels trenta dies següents a la terminació del termini, l’Ajuntament farà pública, en el tauler d’anuncis i en el Portal de Transparència, l’adjudicació provisional dels llocs, concedint-se un termini de deu dies, en el cas que siga necessari, perquè les interessades i els interessats esmenen els defectes de les sol·licituds, en el cas que existiren. Després d’aquests deu dies, es publicarà el llistat definitiu de les adjudicacions.

En el cas que el nombre de sol·licituds fora superior al nombre de llocs inclosos en l’oferta de l’Ajuntament, es procedirà a establir un ordre de prelació conforme a la puntuació que resulte de l’aplicació del barem.

Tota la informació sobre el procediment pot consultar-se en aquest ENLLAÇ.